**PASIŪLYMAI DĖL PROJEKTŲ ATRANKOS KRITERIJŲ NUSTATYMO IR KEITIMO**

2016 m. liepos 25 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos švietimo ir mokslo ministerija |
| **Veiksmų programos prioriteto numeris ir pavadinimas:** | 2014–2020 m. Europos Sąjungos fondų investicijų veiksmų programos 9 prioritetas „Visuomenės švietimas ir žmogiškųjų išteklių potencialo didinimas“ |
| **Veiksmų programos konkretaus uždavinio numeris ir pavadinimas:** | 9.3.3 konkretus uždavinys ,,Sustiprinti viešojo sektoriaus tyrėjų gebėjimus bei pajėgumus vykdyti aukšto, lygio MTEP veiklas“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Nr. 09.3.3-LMT-K-712 „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 68,35 mln. Eur.  |
| **Pagal priemonę remiamos veiklos:** | 1. Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus:
	1. Mokslininkų kvalifikacijos tobulinimas vykdant aukšto lygio MTEP projektus;
	2. Mokslininkų kompetencijos ugdymas vystant protų pritraukimą ir reintegraciją;
	3. Mokslininkų kvalifikacijos tobulinimas vykdant individualius „Horizontas 2020“ MTEP projektus.
2. Studentų gebėjimų vykdyti MTEP veiklą ugdymas:

2.1. Studentų gebėjimų ugdymas vykdant tyrimus semestro metu;2.2. Studentų gebėjimų ugdymas dalyvaujant mokslinėse vasaros praktikose1. Stažuočių po doktorantūros studijų skatinimas;
2. Institucijų, kuriose moksliniai tyrimai yra gretutinė veikla, tyrėjų potencialo ugdymas;
3. Mokslo komunikacijos plėtra mokslo renginiuose;
4. Paskatos akademinių bendruomenių kūrimuisi ir veiklos plėtrai;
5. Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą:
	1. Vizitas dalyvauti doktorantūros procese Lietuvos mokslo ir studijų institucijose;
	2. Vizitas į Lietuvos mokslo ir studijų instituciją mokslininkų kompetencijai kelti;
	3. Kompetencijos kėlimas mokslo renginiuose užsienyje;
	4. Kompetencijos kėlimas mokslinėje stažuotėje.

**Stebėsenos komiteto posėdžiui teikiami tvirtinti kriterijai, taikytini šioms veikloms ir poveiklėms (kitoms veikloms ar poveiklėms kriterijai yra patvirtinti):**1 veiklos „Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.2 poveiklei „Mokslininkų kompetencijos ugdymas vystant protų pritraukimą ir reintegraciją “ ir 1.3 poveiklei ,,Mokslininkų kvalifikacijos tobulinimas vykdant individualius „Horizontas 2020“ MTEP projektus “; 4 veiklai „Institucijų, kuriose moksliniai tyrimai yra gretutinė veikla, tyrėjų potencialo ugdymas“; 5 veiklai ,,Mokslo komunikacijos plėtra mokslo renginiuose“;6 veiklai ,,Paskatos akademinių bendruomenių kūrimuisi ir veiklos plėtrai“;7 veiklos ,,Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ poveiklėms 7.1 ,,Vizitas dalyvauti doktorantūros procese Lietuvos mokslo ir studijų institucijose“, 7.2 ,,Vizitas į Lietuvos mokslo ir studijų instituciją mokslininkų kompetencijai kelti“, 7.3. ,,Kompetencijos kėlimas mokslo renginiuose užsienyje“, 7.4 ,,Kompetencijos kėlimas mokslinėje stažuotėje“.Teikiami tvirtinti prioritetiniai kriterijai yra išimtinai kokybiniai, todėl pagal juos projektų naudą ir kokybę vertins Lietuvos ir užsienio ekspertai mokslininkai, išskyrus 1 Veiklos „Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.3 poveiklei ,,Mokslininkų kvalifikacijos tobulinimas vykdant individualius „Horizontas 2020“ MTEP projektus“. |
| **Pagal priemonę remiamos veiklos arba dalis veiklų bus vykdomos:** | **[x]  *Stebėsenos komiteto pritarimas veiklų ar jų dalies vykdymui ne Veiksmų programos teritorijoje gautas 2016 m. gegužės 19 d.***  |
| **Projektų atrankos būdas (finansavimo forma finansinių priemonių atveju):** |  Valstybės projektų planavimas Regionų projektų planavimas**[x]**  **Projektų konkursas** Tęstinė projektų atrankaFinansinė priemonė |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** |  **Nustatymas****[x]  Keitimas**  |
| **Projektų atrankos kriterijaus numeris ir pavadinimas:** | 1. Projektai turi atitikti Valstybinės studijų, mokslinių tyrimų ir eksperimentinės (socialinės, kultūrinės) plėtros 2013–2020 metų plėtros programos 2016–2018 metų veiksmų plano, patvirtinto [2016 m. kovo 19 d. Lietuvos Respublikos švietimo ir mokslo ministro įsakymu Nr. V-204 „Dėl Valstybinės studijų, mokslinių tyrimų ir eksperimentinės (socialinės, kultūrinės) plėtros 2013–2020 metų plėtros programos 2016–2018 metų veiksmų plano patvirtinimo“](https://www.e-tar.lt/portal/lt/legalAct/42cd1620ec4a11e58deaaf0783ebf65b), nuostatas. |
| **Projektų atrankos kriterijaus vertinimo aspektai ir paaiškinimai:** | Būtina įsitikinti, kad projekto veiklos ir pareiškėjas atitinka Valstybinės studijų, mokslinių tyrimų ir eksperimentinės (socialinės, kultūrinės) plėtros 2013–2020 metų plėtros programos 2016–2020 metų veiksmų plano, patvirtinto 2016 m. kovo 19 d. Lietuvos Respublikos švietimo ir mokslo ministro įsakymu Nr. V-204 „Dėl Valstybinės studijų, mokslinių tyrimų ir eksperimentinės (socialinės, kultūrinės) plėtros 2013–2020 metų plėtros programos 2016–2020 metų veiksmų plano patvirtinimo“, bent vieną iš 2.1.1.1; 2.1.1.2; 2.1.3.1; 2.1.3.2; 2.1.3.3; 2.1.3.6; 2.1.3.10; 2.1.4.1; 2.4.2.4; 2.4.2.6 papunkčiuose nurodytų veiksmų ir prie veiksmų nurodytą pareiškėją. |
| **Projektų atrankos kriterijaus pasirinkimo pagrindimas:** | Valstybinės studijų, mokslinių tyrimų ir eksperimentinės (socialinės, kultūrinės) plėtros 2013–2020 metų plėtros programos 2016–2020 metų veiksmų planas pasirinktas todėl, kad yra vienintelis strateginis dokumentas, nustatantis valstybės strategines veiklos kryptis studijų, mokslinių tyrimų ir eksperimentinės (socialinės, kultūrinės) plėtros srityse ir atitinkantis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316, 66.2 punkto nuostatas.Projektų atrankos kriterijaus keitimas atliekamas papildant kriterijų Valstybinės studijų, mokslinių tyrimų ir eksperimentinės (socialinės, kultūrinės) plėtros 2013–2020 metų plėtros programos 2016–2020 metų veiksmų plano 2.1.3.2; 2.1.3.3; 2.1.3.6; 2.1.3.10; 2.4.2.4; 2.4.2.6 veiksmais, kadangi šiuo keitimu yra tvirtinami kriterijai šioms priemonės veikloms ir/ar poveiklėms: * 1 Veiklos „Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.2 poveiklei „Mokslininkų kompetencijos ugdymas vystant protų pritraukimą ir reintegraciją “ ir 1.3 poveiklei ,,Mokslininkų kvalifikacijos tobulinimas vykdant individualius „Horizontas 2020“ MTEP projektus“;
* 4 Veiklai „Institucijų, kuriose moksliniai tyrimai yra gretutinė veikla, tyrėjų potencialo ugdymas“;
* 5 Veiklai ,,Mokslo komunikacijos plėtra mokslo renginiuose“;
* 6 Veiklai ,,Paskatos akademinių bendruomenių kūrimuisi ir veiklos plėtrai“;
* 7 Veiklos ,,Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ poveiklėms: 7.1 ,,Vizitas dalyvauti doktorantūros procese Lietuvos mokslo ir studijų institucijose“, 7.2 ,,Vizitas į Lietuvos mokslo ir studijų instituciją mokslininkų kompetencijai kelti“, 7.3. ,,Kompetencijos kėlimas mokslo renginiuose užsienyje“, 7.4 ,,Kompetencijos kėlimas mokslinėje stažuotėje“.
 |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** |  **Nustatymas****[x]  Keitimas** |
| **Projektų atrankos kriterijaus numeris ir pavadinimas:** | **2. Mokslinio tyrimo projekto idėjos novatoriškumas ir įgyvendinamumas**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinami siūlomo mokslinio tyrimo projekto idėjos novatoriškumas ir įgyvendinamumas: kokia potenciali projekto mokslinių rezultatų reikšmė mokslui ir kokiu mastu projektas prisidės prie svarbiausių aktualių mokslo uždavinių sprendimo, ar projekto tikslai yra pakankamai ambicingi ir neapsiribojama įprastais tyrimo metodais, ar planuojami tyrimo metodai yra tinkami projekto tikslams pasiekti, kokiu mastu projektas gali būti rezultatyvus, atsižvelgiant į riziką ir galimą sukurti naudą. Taip pat vertinama, kokiu mastu projektas prisidės prie atitinkamos mokslo srities (krypties) mokslinės mokyklos pradmenų ar naujos mokslinių tyrimų tematikos mokslininkų grupės sukūrimo Lietuvoje (taikytina tik 1.2 poveiklei „Mokslininkų kompetencijos ugdymas vystant protų pritraukimą ir reintegraciją“).Aukštesnis balas suteikiamas tam projektui, kurio idėja novatoriškesnė, galimi moksliniai rezultatai reikšmingesni mokslui, o planuojami tyrimo metodai yra tinkamesni projekto tikslams pasiekti, taip pat kurių rezultatyvumo mastas yra didesnis. Kriterijus taikomas priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklei „Mokslininkų kvalifikacijos tobulinimas vykdant aukšto lygio MTEP projektus“ ir 1.2 poveiklei „Mokslininkų kompetencijos ugdymas vystant protų pritraukimą ir reintegraciją“. |
| **Projektų atrankos kriterijaus pasirinkimo pagrindimas:** | Siekiant ugdyti tyrėjų gebėjimus ir kompetenciją, vykdant aukšto lygio mokslinių tyrimų projektus, būtina įvertinti ir atrinkti tuos projektus, kurių idėjos pasižymi novatoriškumu ir ambicingumu, kurie prisidės sprendžiant svarbiausius aktualius iššūkius mokslui ir prie mokslinės mokyklos toje srityje sukūrimo, todėl nustatytas kriterijus prisideda prie veiksmų programos konkretaus uždavinio 9.3.3 veiklos “Parama MTEP veiklų, prisidedančių prie tyrėjų pajėgumų, profesinių gebėjimų ir kompetencijų ugdymo, vykdymui: parama patyrusių ir pažengusių tyrėjų, aukšto lygio tyrėjų grupių <…>, vykdomoms MTEP veikloms“ ir „iniciatyvos, skatinančios užsienio mokslininkus ir kitus tyrėjus aktyviai dirbti ir vykdyti MTEP veiklas Lietuvos mokslo ir studijų institucijoje; emigravusių lietuvių tyrėjų susigrąžinimas/reintegracija“ įgyvendinimo. Pagal priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklę „Mokslininkų kvalifikacijos tobulinimas vykdant aukšto lygio MTEP projektus“ ir 1.2. poveiklę „Mokslininkų kompetencijos ugdymas vystant protų pritraukimą ir reintegraciją“ teikiamų projektų paraiškoms vertinti bus pasitelkiami užsienio ekspertai.Kriterijaus keitimas inicijuojamas, kadangi siūloma taikyti tokius pačius atrankos kriterijus 1.2 poveiklei „Mokslininkų kompetencijos ugdymas vystant protų pritraukimą ir reintegraciją“ kaip ir 1.1 poveiklei „Mokslininkų kvalifikacijos tobulinimas vykdant aukšto lygio MTEP projektus“. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** |  **Nustatymas****[x]  Keitimas** |
| **Projektų atrankos kriterijaus numeris ir pavadinimas:** | **3. Mokslinio tyrimo projekto vadovo mokslinė kompetencija**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinami mokslinio tyrimo projekto vadovo moksliniai pasiekimai tarptautiniame kontekste, patirtis vykdyti ir vadovauti moksliniams tyrimams, patirtis ugdant tyrėjus ir jaunuosius mokslininkus bei pajėgumas įgyvendinti teikiamą projektą. Projekto vadovo mokslinė kompetencija bus vertinama pagal pateiktus dokumentus: gyvenimo aprašymą bei pateiktų mokslinių publikacijų sąrašą. Aukštesnis balas bus suteikiamas tam projektui, kuriam vadovausiančio mokslininko kompetencija yra aukštesnė. Kriterijus taikomas priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklei „Mokslininkų kvalifikacijos tobulinimas vykdant aukšto lygio MTEP projektus“ ir 1.2 poveiklei „Mokslininkų kompetencijos ugdymas vystant protų pritraukimą ir reintegraciją“. |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie veiksmų programos konkretaus uždavinio 9.3.3 veiklos “Parama MTEP veiklų, prisidedančių prie tyrėjų pajėgumų, profesinių gebėjimų ir kompetencijų ugdymo, vykdymui: parama patyrusių ir pažengusių tyrėjų, aukšto lygio tyrėjų grupių <…>, vykdomoms MTEP veikloms“ ir „iniciatyvos, skatinančios užsienio mokslininkus ir kitus tyrėjus aktyviai dirbti ir vykdyti MTEP veiklas Lietuvos mokslo ir studijų institucijoje; emigravusių lietuvių tyrėjų susigrąžinimas/reintegracija“ įgyvendinimo.Atsižvelgiant į tai, kad programos uždavinio 9.3.3 aprašyme numatyta, jog yra siekis investuoti į jaunųjų tyrėjų rengimą, kad per praktinę veiklą (vykdant MTEP veiklas) būtų įgyjama naujų įgūdžių, stiprėtų jau turimi bendrieji tyrėjų gebėjimai ir būtų tobulinami aktualūs specialieji gebėjimai, darytina išvada, kad šis kriterijus padės atrinkti tuos projektus, kurių vykdymui vadovaus mokslinio tyrimo vadovai, turintys pakankamą mokslinę kompetenciją ir darbo rezultatyvumą, vadovavimo moksliniams tyrimams patirties ir jaunųjų mokslininkų ugdymo patirties. Pagal priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklę „Mokslininkų kvalifikacijos tobulinimas vykdant aukšto lygio MTEP projektus“ ir 1.2. poveiklę „Mokslininkų kompetencijos ugdymas vystant protų pritraukimą ir reintegraciją“ teikiamų projektų paraiškoms vertinti bus pasitelkiami užsienio ekspertai.Kriterijaus keitimas inicijuojamas, kadangi siūloma taikyti tokius pačius atrankos kriterijus 1.2 poveiklei „Mokslininkų kompetencijos ugdymas vystant protų pritraukimą ir reintegraciją“ kaip ir 1.1 poveiklei „Mokslininkų kvalifikacijos tobulinimas vykdant aukšto lygio MTEP projektus“. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** |  **Nustatymas****[x]  Keitimas** |
| **Projektų atrankos kriterijaus numeris ir pavadinimas:** | **4. Projekto parengimo kokybė ir projekto įvykdomumas** |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama projekto parengimo kokybė: mokslinio tyrimo veiklų plano bei veiklų įgyvendinimo terminų pagrįstumas, projekto mokslinio tyrimo grupės sudėties optimalumas ir pagrįstumas (atitikimas planuojamų mokslinių tyrimų poreikiams ir apimčiai), planuojamų išteklių būtinumas, pakankamumas ir pagrįstumas, projekto rizikų numatymas ir jų valdymo planas. Aukštesnis balas suteikiamas tam projektui, kurio veiklų planas ir terminai labiau pagrįsti, mokslinio tyrimo grupės sudėtis adekvati numatytam tyrimui atlikti, o projekto rizikos ir jų valdymo planas – suformuluoti konkrečiau ir detaliau. Kriterijus taikomas priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklei „Mokslininkų kvalifikacijos tobulinimas vykdant aukšto lygio MTEP projektus“ ir 1.2. poveiklei „Mokslininkų kompetencijos ugdymas vystant protų pritraukimą ir reintegraciją“. |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie veiksmų programos konkretaus uždavinio 9.3.3 veiklos “Parama MTEP veiklų, prisidedančių prie tyrėjų pajėgumų, profesinių gebėjimų ir kompetencijų ugdymo, vykdymui: parama patyrusių ir pažengusių tyrėjų, aukšto lygio tyrėjų grupių <…>, vykdomoms MTEP veikloms“ bei veiklos ,,iniciatyvos, skatinančios pritraukti užsienio mokslininkus ir kitus tyrėjus aktyviai dirbti ir vykdyti MTEP veiklas Lietuvos mokslo ir studijų institucijoje; emigravusių lietuvių tyrėjų susigrąžinimas / reintegracija“ įgyvendinimo. Darytina išvada, kad šis kriterijus padės atrinkti tuos projektus, kurių parengimo kokybė garantuoja efektyvų ir kokybišką jų įgyvendinimą. Kokybiškų projektų įgyvendinimas prisidės prie geresnio praktinio mokslininkų kvalifikacijos tobulinimo.Pagal priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklę „Mokslininkų kvalifikacijos tobulinimas vykdant aukšto lygio MTEP projektus“ ir 1.2. poveiklę „Mokslininkų kompetencijos ugdymas vystant protų pritraukimą ir reintegraciją“ teikiamų projektų paraiškoms vertinti bus pasitelkiami užsienio ekspertai.Kriterijaus keitimas inicijuojamas, kadangi siūloma taikyti tokius pačius atrankos kriterijus 1.2 poveiklei „Mokslininkų kompetencijos ugdymas vystant protų pritraukimą ir reintegraciją“ kaip ir 1.1 poveiklei „Mokslininkų kvalifikacijos tobulinimas vykdant aukšto lygio MTEP projektus“. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** |  **Nustatymas****[x]  Keitimas** |
| **Projektų atrankos kriterijaus numeris ir pavadinimas:** | **5. Planuojami mokslinio tyrimo projekto rezultatai, jų sklaida ir svarba**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinami planuojami mokslinio tyrimo projekto rezultatai, jų nauda bei poveikis tolesnei mokslo plėtotei, panaudojimo galimybės ir perspektyvos, sklaidos ir komunikacijos priemonių tinkamumas (mokslinės publikacijos, pranešimai mokslinėse konferencijose, patentai ir kt. mokslinė produkcija). Aukštesnis balas bus skiriamas tam projektui, kurio planuojami rezultatai, jų nauda ir poveikis mokslo plėtotei yra ženklesni, jų panaudojimo galimybės ir perspektyvos realesnės, o rezultatų sklaida ir svarba – didesni.Kriterijus taikomas priemonės 1 veiklos „Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklei „Mokslininkų kvalifikacijos tobulinimas vykdant aukšto lygio MTEP projektus“ ir 1.2. poveiklei „Mokslininkų kompetencijos ugdymas vystant protų pritraukimą ir reintegraciją“. |
| **Projektų atrankos kriterijaus pasirinkimo pagrindimas:** | Nustatytas kriterijus prisideda prie veiksmų programos konkretaus uždavinio 9.3.3 veiklos “Parama MTEP veiklų, prisidedančių prie tyrėjų pajėgumų, profesinių gebėjimų ir kompetencijų ugdymo, vykdymui: parama patyrusių ir pažengusių tyrėjų, aukšto lygio tyrėjų grupių <…>, vykdomoms MTEP veikloms“ ir „iniciatyvos, skatinančios užsienio mokslininkus ir kitus tyrėjus aktyviai dirbti ir vykdyti MTEP veiklas Lietuvos mokslo ir studijų institucijoje; emigravusių lietuvių tyrėjų susigrąžinimas/reintegracija“ įgyvendinimo. Šis kriterijus leis įvertinti, ar projekto mokslinio tyrimo rezultatai galės būti pritaikomi praktikoje, panaudojami kitiems moksliniams tyrimams, taip pat leis įvertinti projekto mokslinių rezultatų svarbą tolesnei mokslo plėtotei. Praktiškai pritaikomų projektų vykdymas padės tobulinti mokslininkų kvalifikaciją, o geresnė projekto rezultatų sklaida leis kitiems mokslininkams susipažinti su mokslo naujovėmis ir prisidės prie jų kvalifikacijos tobulinimo.Pagal priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.1. poveiklę „Mokslininkų kvalifikacijos tobulinimas vykdant aukšto lygio MTEP projektus“ ir 1.2. poveiklę „Mokslininkų kompetencijos ugdymas vystant protų pritraukimą ir reintegraciją“ teikiamų projektų paraiškoms vertinti bus pasitelkiami užsienio ekspertai.Kriterijaus keitimas inicijuojamas, kadangi siūloma taikyti tokius pačius atrankos kriterijus 1.2 poveiklei „Mokslininkų kompetencijos ugdymas vystant protų pritraukimą ir reintegraciją“ kaip ir 1.1 poveiklei „Mokslininkų kvalifikacijos tobulinimas vykdant aukšto lygio MTEP projektus“. |
|  | Atkreiptinas dėmesys, kad 6-12 projektų atrankos kriterijai buvo patvirtinti Stebėsenos komiteto 2016 m. gegužės 19 d. posėdžio metu ir jie nėra susiję su dabar teikiamais tvirtinti (keisti) projektų atrankos kriterijais, todėl šiame pasiūlyme jie nenurodomi. Jau patvirtinti kriterijai taikytini šioms veikloms ir poveiklėms:1. Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus:1.1. Mokslininkų kvalifikacijos tobulinimas vykdant aukšto lygio MTEP projektus;2. Studentų gebėjimų vykdyti MTEP veiklą ugdymas:2.1. Studentų gebėjimų ugdymas vykdant tyrimus semestro metu;2.2. Studentų gebėjimų ugdymas dalyvaujant mokslinėse vasaros praktikose3. Stažuočių po doktorantūros studijų skatinimas;  |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **[x]  Nustatymas** **Keitimas**  |
| **Projektų atrankos kriterijaus numeris ir pavadinimas:** | **13. Projektai tinkami finansuoti pagal programą Horizontas 2020, tačiau negavę finansavimo** |
| **Projektų atrankos kriterijaus vertinimo aspektai ir paaiškinimai:** | Būtina įsitikinti, kad pareiškėjai teikė paraiškas pagal programos ,,Horizontas 2020“ dalies (prioriteto) ,,Pažangus mokslas“ (angl. Excellent Science) atitinkamų sričių Europos mokslo tarybos (angl. ERC Starting Grants, Consolidator Grants, Advanced Grants) arba Marie Sklodowska-Curie (angl. MSCA Individual fellowships) veiklų schemas, siekdami gauti finansavimą projektų vykdymui su įgyvendinančia institucija Lietuvoje, ir šie projektai EK įgyvendinančių institucijų organizuojamo ekspertinio vertinimo metu buvo pripažinti tinkamais finansuoti, tačiau negavo finansavimo dėl lėšų trūkumo.Informacijos šaltinis – duomenų bazė ,,CIRCABC“, <https://circabc.europa.eu>.Kriterijus taikomas priemonės 1 veiklos „Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.3 poveiklei „Mokslininkų kvalifikacijos tobulinimas vykdant individualius „Horizontas 2020“ MTEP projektus “. |
| **Projektų atrankos kriterijaus pasirinkimo pagrindimas:** | Atsižvelgiant į tai, kad:1. Veiksmų programos 9.3.3 uždavinio aprašyme nurodoma, kad „didžioji dalis investicinių lėšų bus skirta viešojo sektoriaus tyrėjų bei jų grupių vykdomoms MTEP veikloms finansuoti, kad per praktinę veiklą būtų įgyjama naujų įgūdžių“;
2. Veiksmų programos 9.3.3 uždavinio veiklų pavyzdžiuose numatyta veikla skirta „aukšto lygio tyrėjų grupių <...> vykdomoms MTEP veikloms“, kurios prisideda prie tyrėjų pajėgumų, profesinių gebėjimų ir kompetencijų ugdymo;
3. Pagal programos ,,Horizontas 2020“ dalį (prioritetą) ,,Pažangus mokslas“ tinkamais finansuoti pripažinti projektai yra aukštos mokslinės kokybės ir tokių projektų įgyvendinime dalyvavusių tyrėjų turimi bendrieji ir specialieji gebėjimai bei praktiniai įgūdžiai ženkliai padidėtų, jei jie vykdytų parengtus projektus ir per praktinę veiklą būtų ugdoma šių tyrėjų kompetencija;
4. ES skatina struktūrinių fondų ir programos „Horizontas 2020“ suderinamumą ir papildomumą (sinergiją). Viena naujesnių iniciatyvų žinoma "Seal of Excellence"/ "Seal of quality" pavadinimu. Jo esmė ta, kad tinkamas finansuoti programos „Horizontas 2020“ projektas, tačiau likęs už brūkšnio dėl kvietimo biudžeto apimties, gauna tam tikrą "kokybės standartą" ir valstybės narės skatinamos jam suteikti tam tikrą prioritetą finansuojant iš kitų šaltinių. Plačiau: <https://ec.europa.eu/research/regions/documents/publications/h2020_synergies_201406.pdf>

darytina išvada, kad projektų įgyvendinimas pagal priemonės poveiklę „Mokslininkų kvalifikacijos tobulinimas vykdant individualius „Horizontas 2020“ MTEP projektus“ prisidėtų prie 9.3.3. uždavinio aprašyme numatytų tikslų įgyvendinimo ir todėl atitinka Veiksmų programą. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **14. Programos ,,Horizontas 2020“ projekto ekspertinio įvertinimo rezultatas** |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų aukštesnis balas skiriamas ir atrenkami tie projektai (pagal programos ,,Horizontas 2020“ dalies (prioriteto) ,,Pažangus mokslas“ (angl. Excellent Science) atitinkamų sričių Europos mokslo tarybos ( angl. ERC Starting Grants, Consolidator Grants, Advanced Grants) arba Marie Sklodowska-Curie (angl. MSCA Individual fellowships) veiklų schemas), kurie pagal Europos Komisijos įgyvendinančių agentūrų atlikto ekspertinio vertinimo rezultatus yra pripažinti tinkamais finansuoti ir yra gavę aukštesnį balą arba esantys aukščiau pirmumo eilėje projektai, tačiau negavę finansavimo dėl lėšų trūkumo.Informacijos šaltinis – duomenų bazė ,,CIRCABC“, <https://circabc.europa.eu>.Kriterijus taikomas priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.3. poveiklei „Mokslininkų kvalifikacijos tobulinimas vykdant individualius „Horizontas 2020“ MTEP projektus“. |
| **Projektų atrankos kriterijaus pasirinkimo pagrindimas:** | Atsižvelgiant į tai, kad:1. Veiksmų programos 9.3.3 uždavinio aprašyme nurodoma, kad „didžioji dalis investicinių lėšų bus skirta viešojo sektoriaus tyrėjų bei jų grupių vykdomoms MTEP veikloms finansuoti, kad per praktinę veiklą būtų įgyjama naujų įgūdžių“;
2. Veiksmų programos 9.3.3 uždavinio veiklų pavyzdžiuose numatyta veikla skirta „aukšto lygio tyrėjų grupių <...> vykdomoms MTEP veikloms“, kurios prisideda prie tyrėjų pajėgumų, profesinių gebėjimų ir kompetencijų ugdymo;
3. Pagal programos ,,Horizontas 2020“ dalį (prioritetą) ,,Pažangus mokslas“ tinkamais finansuoti pripažinti projektai yra aukštos mokslinės kokybės ir tokių projektų įgyvendinime dalyvavusių tyrėjų turimi bendrieji ir specialieji gebėjimai, bei praktiniai įgūdžiai ženkliai padidėtų, jei jie vykdytų parengtus projektus, ir per praktinę veiklą būtų ugdoma šių tyrėjų kompetencija;
4. ES skatina struktūrinių fondų ir programos „Horizontas 2020“ suderinamumą ir papildomumą (sinergiją). Viena naujesnių iniciatyvų žinoma "Seal of Excellence"/ "Seal of quality" pavadinimu. Jo esmė ta, kad tinkamas finansuoti programos „Horizontas 2020“ projektas, tačiau likęs už brūkšnio dėl kvietimo biudžeto apimties, gauna tam tikrą "kokybės standartą" ir valstybės narės skatinamos jam suteikti tam tikrą prioritetą finansuojant iš kitų šaltinių. Plačiau: <https://ec.europa.eu/research/regions/documents/publications/h2020_synergies_201406.pdf>

darytina išvada, kad projektų įgyvendinimas pagal priemonės poveiklę „Mokslininkų kvalifikacijos tobulinimas vykdant individualius „Horizontas 2020“ MTEP projektus prisidėtų prie 9.3.3. uždavinio aprašyme numatytų tikslų įgyvendinimo ir todėl atitinka Veiksmų programą.Pagal priemonės 1 veiklos “Mokslininkų kvalifikacijos tobulinimas vykdant aukšto lygio tarptautinius ir nacionalinius mokslinių tyrimų ir eksperimentinės (socialinės, kultūrinės) plėtros projektus“ 1.3. poveiklę „Mokslininkų kvalifikacijos tobulinimas vykdant individualius „Horizontas 2020“ MTEP projektus“ teikiamų projektų paraiškoms vertinti ekspertai pasitelkiami nebus, kadangi pagal šį kriterijų vertinti paraiškas ekspertinės mokslinės žinios nėra reikalingos. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **15. Projekto idėjos aktualumas ir įgyvendinamumas**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinami projekto metu ketinamo vykdyti mokslinio tyrimo idėjos aktualumas atitinkamos mokslo srities / krypties raidai ir tyrimo tikslų bei uždavinių kokybė, tiriamosios veiklos projekto ryšys su institucijos veiklos specifika, planuojamų tyrimų metodų ir uždavinių tinkamumas projekto tikslams pasiekti bei potenciali projekto mokslinių rezultatų reikšmė mokslui. Aukštesnis balas bus skiriamas tam projektui, kurio idėja yra aktualesnė, tiriamosios veiklos ryšys su institucijos veiklos specifika – glaudesnis, planuojami tyrimo metodai yra tinkamesni projekto tikslams pasiekti, taip pat kurio indėlis į atitinkamos mokslo srities (krypties) raidą – reikšmingesnis. Kriterijus taikomas priemonės 4 veiklai „Institucijų, kuriose moksliniai tyrimai yra gretutinė veikla, tyrėjų potencialo ugdymas“. |
| **Projektų atrankos kriterijaus pasirinkimo pagrindimas:** | Institucijos, kuriose moksliniai tyrimai yra gretutinė veikla, iki šiol neaktyviai dalyvaudavo MTEP projektų konkursiniame finansavime, nors jose ir dirba mokslininkai, turintys pakankamai aukštą mokslinę kompetenciją. Šių tyrėjų aktyvesnis dalyvavimas institucijų, kuriose moksliniai tyrimai yra gretutinė veikla, vykdomuose MTEP projektuose sudarys prielaidas kelti tyrėjų kvalifikaciją. Atsižvelgiant į tai, nustatytas kriterijus prisidės prie programos 9.3.3 konkretaus uždavinio aprašyme iškelto tikslo pasiekimo – intervencijomis siekti, kad tyrėjai įgytus ir (arba) sustiprintus gebėjimus aktyviai taikytų savo tolimesnėje veikloje bei būtų padidintas bendras tyrėjų skaičius šalyje ir paskatintas šalies MTEP žmogiškųjų išteklių bazės atsinaujinimas.Šis kriterijus taip pat leis atrinkti projektus, kurių mokslinės ir tiriamosios veiklos sritis yra susijusi su institucijos veiklos sritimi, – tai leis užtikrinti, kad tyrėjo įgyti profesiniai gebėjimai ir kompetencijos bus efektyviai ir naudingai pritaikyti institucijoje ir prisidės prie institucijos veiklos, susijusios su moksliniais tyrimais, plėtojimo.  |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **16. Projekto vadovo mokslinė kompetencija**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinami mokslinio tyrimo projekto vadovo moksliniai pasiekimai, patirtis vykdant MTEP projektus ir jiems vadovaujant, pajėgumas įgyvendinti teikiamą projektą.Projekto vadovo mokslinė kompetencija bus vertinama pagal pateiktus dokumentus: gyvenimo aprašymą bei pateiktų mokslinių publikacijų sąrašą.Aukštesnis balas bus skiriamas tam projektui, kurio vadovo mokslinė kompetencija yra aukštesnė. Kriterijus taikomas priemonės 4 veiklai „Institucijų, kuriose moksliniai tyrimai yra gretutinė veikla, tyrėjų potencialo ugdymas“. |
| **Projektų atrankos kriterijaus pasirinkimo pagrindimas:** | Siekiant programos 9.3.3 konkretaus uždavinio aprašyme iškelto tikslo intervencijomis skatinti, kad tyrėjai įgytus ir (arba) sustiprintus gebėjimus aktyviai taikytų savo tolimesnėje veikloje, svarbu yra įvertinti ir išskirti tuos projektus, kurių mokslinio tyrimo vadovas turi pakankamą mokslinę kompetenciją, vadovavimo moksliniams tyrimams patirties ir jaunųjų mokslininkų ugdymo patirties. Nustatytas kriterijus padės atrinkti tuos projektus, kuriems vadovaus mokslinio tyrimo vadovai, gebantys kurti bei atsakingai įgyvendinti naujas mokslines idėjas. Siekiant įsitikinti, kad finansuojamų projektų moksliniai tyrimai bus vykdomi sklandžiai ir laikantis geros mokslinės praktikos reikalavimų, šis kriterijus leis atrinkti tuos projektus, kurių MTEP veiklai vadovauti numatomi asmenys, atitinkantys teisės aktuose nustatytus reikalavimus tyrėjams bei turintys patirties vadovauti mokslinei veiklai. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **17. Projekto tiriamosios veiklos rezultatų pritaikomumas ir sklaida** |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinama, ar projekto įgyvendinimo ir tiriamosios veiklos metu gauti rezultatai yra svarbūs ir galės būti pritaikomi praktikoje, panaudojami kitiems moksliniams tyrimams, ar sklaidos ir komunikacijos priemonės (mokslinės publikacijos, pranešimai mokslinėse konferencijose, patentai ir kt. mokslinė produkcija) yra tinkamos.Aukštesnis balas bus skiriamas tam projektui, kurio planuojami rezultatai bei jų svarba mokslui yra didesnė, jų panaudojimo ir pritaikomumo praktikoje galimybės ir perspektyvos yra realesnės, o rezultatų sklaida – didesnė.Kriterijus taikomas priemonės 4 veiklai „Institucijų, kuriose moksliniai tyrimai yra gretutinė veikla, tyrėjų potencialo ugdymas“. |
| **Projektų atrankos kriterijaus pasirinkimo pagrindimas:** | Siekiant programos 9.3.3 konkretaus uždavinio aprašyme iškelto tikslo intervencijomis skatinti, kad per praktinę veiklą (vykdant MTEP veiklas) būtų įgyjama naujų įgūdžių, stiprėtų jau turimi bendrieji tyrėjų gebėjimai ir būtų tobulinami aktualūs specialieji gebėjimai, kad tyrėjai įgytus ir (arba) sustiprintus gebėjimus aktyviai taikytų savo tolimesnėje veikloje, svarbu yra įvertinti ir išskirti tuos projektus, kurių rezultatai galės būti realiai pritaikomi praktikoje bei tolesnėje jo ar kitų tyrėjų mokslinėje veikloje. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **18. Renginio mokslinis aktualumas, tarptautiškumas, tęstinumas ir rezultatų sklaida** |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinama mokslo renginio mokslinis aktualumas ir reikšmė tarptautinių mokslinių ryšių plėtotei, renginio tarptautiškumas ir tęstinumas bei planuojamų rezultatų sklaida: poveikis Lietuvos ir užsienio šalių tarptautinių mokslinių ryšių skatinimui, ar yra numatyti kviestiniai pranešėjai iš užsienio bei kokie jų moksliniai pasiekimai tarptautiniame kontekste, ar renginys vienkartinio pobūdžio ar tęstinis (t. y., pavienis renginys ar renginių ciklas), renginio metu pristatytinų mokslo rezultatų sklaida. Atitktis šiam kriterijui bus vertinama pagal paraiškoje pateiktą informaciją ir pridėtą mokslo renginio programą. Aukštesnis balas bus skiriamas tam projektui, kuriame prašomas finansuoti renginys gali turėti didesnį poveikį Lietuvos ir užsienio šalių tarptautinių mokslinių ryšių skatinimui (galimos užsimegzti partnerystės ir pan.), numatyti užsienio šalių kviestiniai pranešėjai, yra tęstinio pobūdžio bei numatyta efektyvesnė pristatytinų rezultatų sklaida.Kriterijus taikomas priemonės 5 veiklai „Mokslo komunikacijos plėtra mokslo renginiuose“.  |
| **Projektų atrankos kriterijaus pasirinkimo pagrindimas:** | Veiksmų programos uždavinio 9.3.3 aprašyme numatyta stiprinti žmogiškąjį MTEP potencialą bei mokslo renginių ir mokslo komunikacijos proceso pagalba sudaryti sąlygas tyrėjams, mokslininkams iš Lietuvos ir užsienio keistis specifinėmis žiniomis apie vykdomus tyrimus atitinkamoje mokslo srityje, apie pasiektus naujausius tyrimų rezultatus, proveržį atitinkamoje mokslo srityje, kryptyje ar net šakoje.Nustatytas kriterijus padės atrinkti projektus, kurių įgyvendinimo metu bus finansuojami aktualiausi Lietuvos mokslui ir studijoms bei tarptautinių ryšių plėtotei skirti mokslo renginiai, kurie turi periodiškumo ir tęstinumo elementus, o jų metų pristatyti mokslo pasiekimai bus prieinami plačiai akademinei bendruomenei bei užtikrinta maksimali sklaida, galima teigti, kad projektų atrankos kriterijus prisidės prie veiksmų programos 9.3.3 konkretaus uždavinio įgyvendinimo. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **19. Institucijos patirtis organizuojant mokslo renginius**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinama mokslo renginį organizuojančio pareiškėjo patirtis organizuojant nacionalinio ir tarptautinio lygio mokslo renginius.Aukštesnis balas bus skiriamas tam projektui, kurio paraiškoje atskleista didesnė pareiškėjo patirtis (tarptautinių mokslinių renginių skaičius, juose dalyvavusių dalyvių skaičius, kviestinių pranešėjų iš užsienio skaičius ir pan.) organizuojant tarptautinius mokslo renginius per pastaruosius 2 metus (nurodant 15 svarbiausių ir reikšmingiausių). Kriterijus taikomas priemonės 5 veiklai „Mokslo komunikacijos plėtra mokslo renginiuose“.  |
| **Projektų atrankos kriterijaus pasirinkimo pagrindimas:** | Siekiant įsitikinti, kad finansuojamų mokslo renginių projektai bus vykdomi sklandžiai, šis kriterijus leis atrinkti tuos projektus ir finansuoti tuos mokslo renginius, kuriuos organizuos pareiškėjai, gebantys užtikrinti kokybišką projekto įgyvendinimą ir turintys tarptautinių mokslo renginių organizavimo patirties.Tokiu būdu šis kriterijus prisidės prie veiksmų programos 9.3.3 konkretaus uždavinio, kurio aprašyme numatyta stiprinti žmogiškąjį MTEP potencialą bei mokslo renginių ir mokslo komunikacijos proceso pagalba sudaryti sąlygas tyrėjams, mokslininkams iš Lietuvos ir užsienio keistis specifinėmis žiniomis apie vykdomus tyrimus atitinkamoje mokslo srityje, apie pasiektus naujausius tyrimų rezultatus, proveržį atitinkamoje mokslo srityje, kryptyje ar net šakoje, įgyvendinimo. |
| **Teikiamas tvirtinti:****[x]  SPECIALUSIS PROJEKTŲ ATRANKOS KRITERIJUS** **[ ]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **20. Akademinės bendruomenės veiklos moksliškumas ir tęstinumas** |
| **Projektų atrankos kriterijaus vertinimo aspektai ir paaiškinimai:** | Atrenkant projektus turi būti įsitikinama, kad akademinė bendruomenė registruota Lietuvos Respublikos asociacijų įstatymo nustatyta tvarka, vykdo su mokslo ir studijų sistemai keliamais tikslais susijusią veiklą (vertinama pagal juridinio asmens įstatuose apibrėžtus tikslus ir uždavinius); akademinė bendruomenė yra įregistruota ne vėliau kaip prieš trejus metus iki kvietime nurodytos paraiškų teikimo paskutinės dienos (vertinama pagal registracijos pažymėjimo datą); akademinės bendruomenės aukščiausio renkamo kolegialaus valdymo organo narių daugumą (daugiau nei pusę) sudaro mokslininkai, dėstytojai, doktorantai, magistrantai (vertinama pagal su paraiška pateiktą informaciją). Kriterijus taikomas priemonės 6 veiklai „Paskatos akademinių bendruomenių kūrimuisi ir veiklos plėtrai“.  |
| **Projektų atrankos kriterijaus pasirinkimo pagrindimas:** | Siekiant finansuoti naudingų ir patvarių akademinių bendruomenių veiklos plėtrą, būtina įvertinti ir atrinkti tuos projektus, kurie ženkliai prisidėtų prie Lietuvos mokslo ir studijų sistemos plėtros. Nustatytas specialusis kriterijus sudarys galimybes atrinkti tas akademines bendruomenes, kurios yra įsitvirtinusios ir vykdo su mokslu ir studijomis susijusią veiklą bei kolegialaus valdymo organo sudėtyje turinčios tyrėjų, doktorantų, dėstytojų ir mokslininkų. Tokiu būdu bus skatinama veiklą tų akademinių bendruomenių, kurios jau tam tikrą laiką vykdo savo veiklą ir kurių valdymo schema leidžia užtikrinti mokslo partnerystės plėtrą. Atsižvelgiant į tai, galima teigti, kad projektų atrankos kriterijus prisidės prie veiksmų programos 9.3.3 konkretaus uždavinio veiklos ,,Partnerysčių kūrimosi skatinimas: parama akademinių bendruomenių kūrimuisi ir veiklai paskatinti <...>“ įgyvendinimo.  |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **21. Akademinės bendruomenės veiklos tarptautiškumas**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinamas akademinės bendruomenės veiklos tarptautiškumas, t. y., ar akademinė bendruomenė atstovauja Lietuvą dalyvaudama tarptautinėse mokslo organizacijose ar tinkluose bei šio dalyvavimo reikšmė Lietuvos mokslo ir studijų sistemos plėtrai.Aukštesnis balas bus skiriamas tam projektui, kurį vykdysianti akademinė bendruomenė dalyvauja atitinkamų tarptautinių organizacijų ar tinklų veikloje, o dalyvavimo įtaka Lietuvos mokslo ir studijų sistemai bei jos plėtrai yra didesnė.Kriterijus taikomas priemonės 6 veiklai „Paskatos akademinių bendruomenių kūrimuisi ir veiklos plėtrai“. |
| **Projektų atrankos kriterijaus pasirinkimo pagrindimas:** | Šis kriterijus leis atrinkti tuos projektus, kurie prisidės prie akademinių bendruomenių įsitraukimo ir dalyvavimo tarptautinėse mokslinės veiklos iniciatyvose, partnerysčių ir kitų tarptautinių ryšių skatinimo, mokslo žinių sklaidos ir jų panaudojimo. Nustatytas kriterijus sudaro galimybes atrinkti tas akademines bendruomenes, kurios yra tarptautinių organizacijų ar tarptautinių tinklų, jungiančių tam tikros mokslo šakos aktyviausius mokslininkus, narės. Aktyvus ir reikšmingas akademinių bendruomenių dalyvavimas tarptautinėse organizacijose ar tinkluose sudaro sąlygas Lietuvos mokslininkams ir tyrėjams gauti aktualiausią ir naujausią informaciją apie konkrečios mokslo šakos mokslininkų pasiekimus, o taip pat užtikrina Lietuvos matomumą, todėl galima teigti, kad projektų atrankos kriterijus prisidės prie veiksmų programos 9.3.3 konkretaus uždavinio veiklos ,,Partnerysčių kūrimosi skatinimas: parama akademinių bendruomenių kūrimuisi ir veiklai paskatinti <...>“. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **22. Projekto parengimo kokybė ir įvykdomumas**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinamas projekto parengimo lygis: projekto vykdymo plano parengimo kokybė (veiklų aiškumas ir pagrįstumas, įgyvendinimo terminų pagrįstumas), planuojamų išteklių būtinumas, pakankamumas ir pagrįstumas, projekto rizikų numatymas ir jų valdymo planas, ar projektas prisidės prie svarbiausių aktualių mokslo uždavinių sprendimo, tyrėjų kompetencijos ugdymo.Aukštesnis balas bus skiriamas tam projektui, kurio plano parengimo lygis (vykdymo planas, terminai, ištekliai, rizikos valdymo planas) aukštesnis, ženkliau prisidedama prie svarbiausių aktualių mokslo uždavinių sprendimo ir tyrėjų kompetencijos ugdymo.Kriterijus taikomas priemonės 6 veiklai “Paskatos akademinių bendruomenių kūrimuisi ir veiklos plėtrai”.  |
| **Projektų atrankos kriterijaus pasirinkimo pagrindimas:** | Šis kriterijus leis atrinkti tuos projektus, kurie prisidės prie akademinių bendruomenių įsitraukimo ir dalyvavimo tarptautinėse mokslinės veiklos iniciatyvose, partnerysčių ir kitų tarptautinių ryšių skatinimo, mokslo žinių sklaidos ir jų panaudojimo, todėl galima teigti, kad projektų atrankos kriterijus prisidės prie veiksmų programos 9.3.3 konkretaus uždavinio veiklos ,,Partnerysčių kūrimosi skatinimas: parama akademinių bendruomenių kūrimuisi ir veiklai paskatinti <...>“. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **23. Mokslininko kompetencija ir patirtis**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama mokslininko, atvykstančio dalyvauti doktorantūros procese (gynimo taryboje), moksliniai pasiekimai tarptautiniame kontekste bei vykdomos mokslinės veiklos suderinamumas su doktorantūros tema.Atvykstančio mokslininko mokslinė kompetencija bus vertinama pagal pateiktus dokumentus: gyvenimo aprašymą bei pateiktų mokslinių publikacijų sąrašą.Aukštesnis balas bus skiriamas tam projektui, kuriame nurodyto atvykstančio mokslininko tarptautiniai moksliniai pasiekimai yra ženklesni, o kompetencija labiau atitinka doktorantūros temą.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslines išvykas iš Lietuvos ir į Lietuvą” 7.1 poveiklei „Dalyvavimas doktorantūros procese Lietuvos mokslo ir studijų institucijoje”. |
| **Projektų atrankos kriterijaus pasirinkimo pagrindimas:** | Šis kriterijus leis atrinkti tuos projektus, kurių įgyvendinimo metu doktorantūros procese dalyvaus aukšto lygio, turintys mokslinių pasiekimų tarptautiniame kontekste mokslininkai, o taip pat vykdantys mokslinę veiklą bei turintys mokslinių kompetencijų toje mokslo kryptyje, kurioje vyksta disertacijos gynimas. Galima teigti, kad projektų atrankos kriterijus prisidės prie veiksmų programos 9.3.3 konkretaus uždavinio veiklos ,,jaunųjų tyrėjų rengimas ir kvalifikacijos tobulinimas“, kadangi aukšto lygio tarptautinių mokslininkų dalyvavimas doktorantūros gynimo procese užtikrina ne tik paties doktorantūros gynimo proceso tarptautiškumą ir kokybę, bet ir prisideda prie tyrėjų potencialo ugdymo. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | [x]  Nustatymas Keitimas |
| **Projektų atrankos kriterijaus numeris ir pavadinimas:** | **24. Tyrėjo mokslinės ir (ar) pedagoginės veiklos rezultatai**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama tyrėjo, ketinančio dalyvauti mokslo renginyje (tarptautinėje konferencijoje, moksliniame seminare, mokykloje ir pan.) arba vykdyti mokslinę tiriamąją veiklą mokslinės stažuotės metu, mokslinės ir (ar) pedagoginės veiklos pastarųjų trejų metų iki paraiškos pateikimo dienos rezultatai, kurie vertinami nuo aukščiausio iki žemiausio įverčio pagal tai, kokio (aukšto tarptautinio, vidutinio tarptautinio, aukšto nacionalinio, vidutinio nacionalinio, žemesnio nei vidutinio nacionalinio) lygio yra tie rezultatai.Išvykstančio tyrėjo mokslinės ir (ar) pedagoginės veiklos rezultatai bus vertinami pagal pateiktus dokumentus: gyvenimo aprašymą bei pateiktų mokslinių publikacijų sąrašą.Aukštesnis balas bus skiriamas tam projektui, kuriame nurodyto tyrėjo mokslinės ir (ar) pedagoginės veiklos rezultatai yra aukštesnio lygio.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslines išvykas iš Lietuvos ir į Lietuvą“ 7.3 poveiklei „Kompetencijos kėlimas mokslo renginiuose užsienyje“ ir 7.4 poveiklei „Kompetencijos kėlimas mokslinėje stažuotėje“. |
| **Projektų atrankos kriterijaus pasirinkimo pagrindimas:** | Siekiant įsitikinti, kad mokslinė išvyka į tarptautinį mokslo renginį ir mokslinė stažuotė vykdyti mokslinę tiriamąją veiklą bus vykdomos tinkamai bei jomis bus skatinamas tarpsektorinis ir tarptautinis bendradarbiavimas, svarbu įvertinti ir išskirti tuos projektus, kuriuose tyrėjas turi kuo aukštesnius mokslinės ir (ar) pedagoginės veiklos rezultatus per paskutinius trejus metus, todėl galima teigti, kad projektų atrankos kriterijus prisidės prie veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas: parama patyrusių tyrėjų stažuotėms užsienio mokslo institucijose bei žinioms imliose įmonėse; Lietuvos tyrėjų dalyvavimo tarptautinėse konferencijose, idėjų mugėse ir kt. mokslo renginiuose finansavimas <...>“ įgyvendinimo. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **25. Mokslo renginio, į kurį vykstama, lygis**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama mokslo renginio (mokslinė konferencija, mokslinis seminaras, mokykla ir pan.), į kurį vykstama, lygis, atsižvelgiant į jo tarptautiškumą bei svarbą atitinkamos mokslo srities arba krypties, arba šakos plėtrai.Atitiktis šiam kriterijui bus vertinama pagal paraiškoje pateikta informaciją ir pridėtą mokslo renginio programą.Aukštesnis balas bus skiriamas tam projektui, kuriame nurodyto mokslo renginio, į kurį planuojama vykti, lygis yra aukštesnis.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ 7.3 poveiklei „Kompetencijos kėlimas mokslo renginiuose užsienyje“. |
| **Projektų atrankos kriterijaus pasirinkimo pagrindimas:** | Užtikrinant veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas: <...> Lietuvos tyrėjų dalyvavimo tarptautinėse konferencijose, idėjų mugėse ir kt. mokslo renginiuose finansavimas <...>“ įgyvendinimą, siektina, kad tyrėjai vyktų į aukšto tarptautinio lygio mokslo renginius.Taikant šį kriterijų bus atrinkti tie projektai, kuriuose orientuojamasi į tyrėjų tarpinstitucinį, tarptautinį ir tarpsektorinį bendradarbiavimą, mokslinių tyrimų rezultatų sklaidą bei tyrėjų konkurencingumą. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **26. Renginio tematikos atitiktis tyrėjo vykdomų tyrimų problematikai**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama, ar tyrėjo, siekiančio dalyvauti mokslo renginyje, vykdomų mokslinių tyrimų tematika atitinka renginio tematiką.Atitiktis šiam kriterijui bus vertinama kompleksiškai pagal paraiškoje pateiktą informaciją, tyrėjo gyvenimo aprašymą ir publikacijų sąrašą.Aukštesnis balas bus skiriamas tam projektui, kuriame numatyta renginio tematika labiau atitinka tyrėjo vykdomą mokslinę veiklą.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą” 7.3 poveiklei „Kompetencijos kėlimas mokslo renginiuose užsienyje“. |
| **Projektų atrankos kriterijaus pasirinkimo pagrindimas:** | Užtikrinant veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas: <...> Lietuvos tyrėjų dalyvavimo tarptautinėse konferencijose, idėjų mugėse ir kt. mokslo renginiuose finansavimas <...>“ įgyvendinimą, siektina, kad tyrėjai vyktų į tarptautinio lygio mokslo renginius, kurių tematika susijusi su tyrėjų vykdoma mokslinės veiklos tematika.Nustatytas kriterijus leis įvertinti mokslinių tyrimų rezultatų sklaidos tarptautiniame mokslo renginyje kokybę, t. y. kiek mokslininko vykdomų tyrimų problematika ir pranešimo tema yra aktuali, susijusi su tiksline auditorija, ar mokslo renginys, atsižvelgiant į renginio tematiką, aktualus ir vertingas mokslininko vykdomai tiriamajai veiklai.  |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **27. Pranešimo pobūdis**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinamas pranešimo, kurį skaitys tyrėjas, dalyvaujantis tarptautiniame mokslo renginyje, pobūdis (pranešimas yra plenarinis (pagrindinio pranešėjo), pranešimas sekcijoje ar stendinis) ir jo įtraukimo į renginio programą stadija. Atitiktis šiam kriterijui bus vertinama pagal paraiškoje pateiktą informaciją.Aukštesnis balas bus suteikiamas tam projektui, kurio pranešimas yra plenarinis (pagrindinio pranešėjo) ir pateikė patvirtinimą dėl pranešimo įtraukimo į programą.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ 7.3 poveiklei „Kompetencijos kėlimas mokslo renginiuose užsienyje“. |
| **Projektų atrankos kriterijaus pasirinkimo pagrindimas:** | Siekiant įsitikinti, ar tyrėjo dalyvavimas mokslo renginyje maksimaliai užtikrina veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas: <...> Lietuvos tyrėjų dalyvavimo tarptautinėse konferencijose, idėjų mugėse ir kt. mokslo renginiuose finansavimas <...>“ tikslą, pranešimo pobūdžio skirstymas į plenarinį (pagrindinio pranešėjo), pranešimą sekcijoje ar stendinį leis įvertinti tyrėjo mokslinių tyrimų rezultatų matomumą, sklaidos tarptautiniame mokslo renginyje mastą ir kokybę.  |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **28. Mokslinės stažuotės tikslo ir uždavinių pagrįstumas ir atitiktis tyrėjo vykdomų tyrimų problematikai** |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų bus vertinamas išvykos į mokslinę stažuotę, kuri skirta mokslinei tiriamajai veiklai vykdyti, tikslų ir uždavinių pagrįstumas: ar suformuluoti mokslinės stažuotės tikslai ir uždaviniai aiškūs bei pagrįsti ir yra glaudžiai susiję su tyrėjo vykdoma mokslo tiriamąja veikla.Atitiktis šiam kriterijui bus vertinama pagal paraiškoje pateiktą informaciją, tyrėjo gyvenimo aprašymą ir publikacijų sąrašą.Aukštesnis balas bus skiriamas tam projektui, kurio stažuotės tikslai ir uždaviniai suformuluoti aiškiau ir labiau pagrįsti ir yra glaudžiai susiję su tyrėjo vykdoma mokslo tiriamąja veikla.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ 7.4 poveiklei „Kompetencijos kėlimas mokslinėje stažuotėje“.  |
| **Projektų atrankos kriterijaus pasirinkimo pagrindimas:** | Nustatytas kriterijus leis įvertinti siūlomos finansuoti išvykos į mokslinę stažuotę tikslingumą, ar planuojama stažuotė yra realiai įvykdoma, t. y., ar suformuluoti mokslinės stažuotės tikslai ir uždaviniai aiškūs, pagrįsti, atitinka realius mokslinio tyrimo poreikius, kiek tyrėjo vykdomų mokslinių tyrimų problematika yra aktuali ir vertinga tyrėjo vykdomai mokslinei tiriamajai veiklai, taip užtikrinant veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas: parama patyrusių tyrėjų stažuotėms užsienio mokslo institucijose bei žinioms imliose įmonėse; <...>“ įgyvendinimą.  |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **29. Institucijos, į kurią vykstama, lygis**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinamas institucijos, į kurią tyrėjas vyksta vykdyti mokslinės tiriamosios veiklos, lygis, atsižvelgiant į institucijos mokslinį potencialą, pripažinimą tarptautiniu mastu.Atitiktis šiam kriterijui bus vertinama pagal paraiškoje ir viešojoje erdvėje pateiktą informaciją.Aukštesnis balas bus skiriamas tam projektui, kuriama numatytos stažuotės institucijos lygis yra aukštesnis.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ 7.4 poveiklei „Kompetencijos kėlimas mokslinėje stažuotėje“. |
| **Projektų atrankos kriterijaus pasirinkimo pagrindimas:** | Šiuo kriterijumi teikiamas prioritetas toms institucijoms (į kurias tyrėjas projekto įgyvendinimo metu vyksta vykdyti mokslinę tiriamąją veiklą), kuriose sukoncentruotas aukšto tarptautinio lygio mokslinis potencialas. Atsižvelgiant į tai, šis kriterijus prisidės įgyvendinant veiksmų programos 9.3.3 konkretaus uždavinio veiklą „Tyrėjų tarpinstitucinio, tarptautinio ir tarpsektorinio mobilumo skatinimas: parama patyrusių tyrėjų stažuotėms užsienio mokslo institucijose bei žinioms imliose įmonėse <...>“. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **30. Mokslinės stažuotės rezultatų svarba**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinami planuojami mokslinės stažuotės rezultatai, jų nauda bei poveikis tolimesnei tyrėjo mokslinei veiklai, jų pritaikymo galimybės ir perspektyvos. Aukštesnis balas bus skiriamas tam projektui, kuriame mokslinės stažuotės rezultatai, jų nauda bei poveikis tolimesnei tyrėjo mokslinei veiklai yra vertingesni (ženklesni), o jų pritaikymo galimybės ir perspektyvos – platesnės bei aiškesnės.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ 7.4 poveiklei „Kompetencijos kėlimas mokslinėje stažuotėje“. |
| **Projektų atrankos kriterijaus pasirinkimo pagrindimas:** | Užtikrinant veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas: parama patyrusių tyrėjų stažuotėms užsienio mokslo institucijose bei žinioms imliose įmonėse; <...>“ įgyvendinimą, nustatytas kriterijus leis įvertinti planuojamų mokslinės stažuotės metu gautų mokslinių tyrimų rezultatų svarbą, t. y. kiek jie yra vertingi tyrėjo vykdomai mokslinei tiriamajai veiklai ir jos plėtotei. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **31. Atvykstančio mokslininko kompetencija ir patirtis**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama atvykstančio mokslininko moksliniai pasiekimai tarptautiniame kontekste bei priimančiosios institucijos vykdomos mokslinės veiklos suderinamumas su atvykstančio mokslininko kompetencija ir vykdoma veikla. Atitiktis šiam kriterijui bus vertinama pagal paraiškoje pateiktą bei viešai prieinamą informaciją apie instituciją, atvykstančio tyrėjo gyvenimo aprašymą ir publikacijų sąrašą.Aukštesnis balas skiriamas tam projektui, kuriame atvykstančio mokslininko pasiekimai tarptautiniame kontekste yra ženklesni ir jo mokslinė kompetencija labiau siejasi su priimančiosios institucijos vykdoma moksline veikla.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą“ 7.2 poveiklei „Vizitas į Lietuvos mokslo ir studijų instituciją mokslininkų kompetencijai kelti“. |
| **Projektų atrankos kriterijaus pasirinkimo pagrindimas:** | Šis kriterijus leis atrinkti tuos projektus, kuriuose atvykstantys mokslininkai turi mokslinių pasiekimų tarptautiniame kontekste, o taip pat vykdo mokslinę veiklą bei turi mokslinės kompetencijos toje mokslo kryptyje, kurioje priimančioji institucija ketina vykdyti mokslinį tyrimą. Nustatytas kriterijus prisideda prie veiksmų programos konkretaus uždavinio 9.3.3 veiklos “Parama MTEP veiklų, prisidedančių prie tyrėjų pajėgumų, profesinių gebėjimų ir kompetencijų ugdymo, vykdymui: parama patyrusių ir pažengusių tyrėjų, aukšto lygio tyrėjų grupių <…>, vykdomoms MTEP veikloms“ įgyvendinimo. |
| **Teikiamas tvirtinti:** **SPECIALUSIS PROJEKTŲ ATRANKOS KRITERIJUS** **[x]  PRIORITETINIS PROJEKTŲ ATRANKOS KRITERIJUS****(Pažymimas vienas iš galimų projektų atrankos kriterijų tipų.)** | **[x]  Nustatymas** **Keitimas** |
| **Projektų atrankos kriterijaus numeris ir pavadinimas:** | **32. Vizito pagrįstumas ir svarba**  |
| **Projektų atrankos kriterijaus vertinimo aspektai ir paaiškinimai:** | Pagal šį kriterijų vertinama, ar vizitas prisidės prie bendrų mokslinių tyrimų plėtotės, taip pat ketinamo vystyti mokslinio tyrimo aktualumas ir naujumas: ar suformuluoti ketinamo vykdyti mokslinio tyrimo tikslai ir uždaviniai yra aiškūs ir pagrįsti, ar planuojami rezultatai svarbūs, ar darbo planas racionalus ir pagrįstas. Aukštesnis balas skiriamas tam projektui, kurio mokslinio tyrimo plėtotė yra labiau pagrįsta, mokslinis tyrimas aktualesnis ir naujesnis, tikslai ir uždaviniai aiškesni, o planuojami rezultatai svarbesni.Kriterijus taikomas priemonės 7 veiklos „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslinės išvykas iš Lietuvos ir į Lietuvą” 7.2 poveiklei „Vizitas į Lietuvos mokslo ir studijų instituciją mokslininkų kompetencijai kelti“. |
| **Projektų atrankos kriterijaus pasirinkimo pagrindimas:** | Siekiant skatinti tarpsektorinį ir tarptautinį bendradarbiavimą, šis kriterijus prisidės prie veiksmų programos 9.3.3 konkretaus uždavinio veiklos ,,Tyrėjų tarpinstitucinio, tarptautinio ir tarpsektorinio mobilumo skatinimas <...>“ įgyvendinimo.Šis kriterijus taip pat prisidės prie programos 9.3.3 konkretaus uždavinio siekio didžiąją dalį investicinių lėšų skirti viešojo sektoriaus tyrėjų bei jų grupių vykdomoms MTEP veikloms finansuoti, kad per praktinę veiklą būtų įgyjama naujų įgūdžių, stiprėtų jau turimi bendrieji tyrėjų gebėjimai ir būtų tobulinami aktualūs specialieji gebėjimai.Pagal šį kriterijų bus įvertinami ir atrenkami projektai, kurių idėjos prisidės prie esamų mokslinių problemų sprendimo ar atitinkamos mokslo krypties ar šakos plėtros.  |

Švietimo ir mokslo viceministras \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rolandas Zuoza

(ministerijos atsakingo asmens pareigų pavadinimas) (parašas) (vardas ir pavardė)